Jon Maia

Jon Maia Soria (Urretxu, Gipuzkoa, 1972ko ekainaren 25a) bertsolaria, euskal abeslaria, euskal idazlea, itzultzailea eta dokumentalgilea da. Euskal Filologian lizentziaduna da, eta Zumaian (Gipuzkoa) du bizilekua.

Bertsolari moduan, 4 aldiz iritsi da Euskal Herriko Txapelketa Nagusiaren finalera, azkena 2009an. Halaber, irakasle lanetan dabil edo ibili da hainbat tokitan, baita euskara irakasle ere.

Azkenik, Albaola Itsas Kultur Erakundeko komunikazio arduraduna da. Aipatzekoa da dokumentalen artean Quebecera egindako bidaia kontatzen duena, elkarte horrekin egindakoa ("Apaizac Obeto"). Baita "Gazta zati bat" lana ere, 'Gure Esku Dago' mugimenduaren aitzindaria izan zen 'Nazioen Mundua'-ren lana islatzen duena.

Jarduerak

Bertsolaritza 
 1983an Zumaiako Bertso eskolan hasia.
 1987tik plazaz plazako bertsolaria.
 Zumaiako Bertso eskolan haur eta gaztetxoen irakasle.
 Gasteizko Bertso eskolan irakasle.
 Zestoako Bertso eskolan irakasle.

1997ko EHko Bertsolari Txapelketa Nagusian botatako agurra, bere familiari izandako integrazioa eskertuz, birala bihurtu zen. 
 bertso hau kantatu zuen:Ama Extremadura

aita Zamoratik

abuela ta abuelo

haien aurretik

herri hontan sustraitzen

asmatzeagatik

neuk’e maita dezaket

guztien gainetik

euskaraz badakit

bertsoz darabilkit

dena zuengatik

halaxe dagokit.

Denek kantatu dute nere ahotik.

Palmaresa 
 Bertsolari Txapelketa Nagusia:
 hirugarren 2009an.
 finalista 1997, 2001, 2005 eta 2009an.
 Gipuzkoako Bertsolari Txapelketa:
 finalista 2003, 2007 eta 2015ean.
 Euskal Herriko Eskolarteko Bertsolari Txapelketa (1): 1989
 Gipuzkoako Eskolarteko Bertsolari Txapelketa (1): 1989
 Sariak:
 Xenpelar saria (2): 1989, 1990
 Zumaiako txapelketa (2): 1987, 1990

Literatura 
 Irudika Idurika (Gatuzain): margolanak eta bertsoak elkartzen dituen liburua, Mikel Dalbret margolariarekin batera.
 Zikloak Arabera: argazkiak eta bertsoak elkartzen dituen liburua, Joseba Olalde argazkilariarekin batera.
 Riomundo, 2005, Txalaparta: nobela.
 Apaizac Obeto (Elkar): abentura, historia eta kronika liburua.
 Berriak jaio ginen (Elkar): autobiografia bertsolaritzari buruz.

Gidoigintza 
 Mihiluzeko (ETB1) erredaktore.
 Martina (ETB3) telesailean gidoilari burua.
 Udazkeneko loreak (ETB1)
 Bidaia intimoak dokumentala
 Apaizac Obeto dokumentala

Musika 
Musika talde hauen letragile izan da noizbait: Negu Gorriak (Gure Jarrera diskoan 5 kantutan), Gozategi (Nirekin kantua), Bizkar Hezurra, SA, Zaldibobo, Anari, Def con Dos, Mikel Urdangarin, Benito Lertxundi (Itsasoari begira, Ilargia, Haizeak jotzen zuen...), Imuntzo eta Beloki, Gari, Esne Beltza (Bozgorailuetatik!!, Esne Zopak) Ken zazpi (Itsasoa gara), Korrika, Araba euskaraz, Nafarroa Oinez… Bertsojazz ekimenean ere partaidea izan da, Donostiako Jazzaldiaren baitan abiatutako bertsoa eta jazza uztartzen dituena.

Karidadeko Benta (Gaztelupeko Hotsak) taldearen sortzaile, abeslari eta letragile. Hiru disko: Karidadeko Benta, Amore amore, San Quirico. Ibilbidea amaitzeko Lehengo munduaren azkena izeneko DVDan Getxoko Folk Jaialdiko kontzertua plazaratu zuten. 2003tik 2007ra iraun zuen proiektuak.

Azken musika egitasmoa Hezurbeltzak taldea izan da, 2018an abiatuta.

Komunikabideak 
 Prentsa: Egin eta Gara egunkarietan, Nabarra eta Zazpika aldizkarietan denboraldietako kolaboratzaile lanak.
 Irratia: Hala Bedi irratian "Punto eta koma" irratsaioan esatari-gidoilari lau denboraldi, eta Euskadi Irratian denboraldietako kolaboratzaile lanak.
 Telebista: ETBko hainbat tertulietan denboraldietako partaide.
 Internet: Itsasotik begira blogaren sortzaile eta arduradun.

Ikus-entzunezkoak 
 Bidaia intimoak dokumentala (2009), zuzendari eta gidoilari (Orio produkzioak, Korrika).
 Apaizac Obeto dokumentala (2010), zuzendari eta gidoilari (Orio produkzioak).
 Gazta zati bat dokumentala (2012), zuzendari eta gidoilari (Nazioen mundua).
 Gutik zura dokumentala (2016), zuzendari eta gidoilari.
 Zumaia, herri bat COVID-19 olatuen aurrean (2021), zuzendari eta gidoilari.

Bestelakoak 
 Itzulpengintza: gaztelania-euskara itzulpenak egin ditu, itzultzaile autonomotzat.
 Irakaskuntza: AEK, Inlingua. Euskara irakasle.
 Apaizac Obeto (Albaola Itsas Kultur erakundea-Parcs Canada) espedizioko partaide eta kronista.
 Bertsojazz ekimeneko partaide.
 Albaola Itsas Kultur Erakundeak eraikiko duen San Juan baleontziaren proiektuaren bultzatzaile.

Euskal gatazka politikoa 
2006ko irailean, Fernando Andreu Auzitegi Nazionaleko epaileak, Gaztesarea webguneari babesa adierazteagatik, "erakunde armatuarekin" kolaboratzea egotzi zion beste zortzi lagunekin batera.

Erreferentziak

Ikus, gainera 
 Gipuzkoako idazleak
 Euskal Herriko musika
 Dokumentalak Euskal Herrian

Kanpo loturak 
 «Jon Maia Soria», Literaturaren Zubitegia.
 «Maia, Jon», Bertsozale Elkartearen webgunea.
  «KARIDADEKO BENTA: La orquestina del siglo XXI», Jon Maiari eginiko elkarrizketa.

Urretxuko idazleak
Gipuzkoako bertsolariak
Euskal idazleak
Euskal abeslariak
Euskal Herriko itzultzaileak
Euskal Herriko dokumentalgileak
Gipuzkoako irakasleak
Euskarazko eleberrigileak
Euskarazko poetak
2000ko hamarkadako abeslariak
Zumaiako idazleak
Gipuzkoako abeslariak
Zumaiako musika
Jon Maia Soria